laion/Wikipedia-Exotic huggingface dataset:
הכרזת עצמאות

הכרזת עצמאות היא הכרזה על עצמאותה של מדינה שהייתה נתונה לשלטון זר עד להכרזה זו. הכרזת עצמאות נעשית פעמים רבות באופן חד-צדדי, ללא הסכמה של השלטון הקודם. לעיתים הכרזות עצמאות יכולות להביא למלחמה, אך לא תמיד עצם ההכרזה מביא לעצמאות ממשית. הממלכה הראשונה אשר הכריזה עצמאות היא סקוטלנד בשנת 1320. בשנת 2008 הכריזה הישות קוסובו עצמאות מסרביה, אשר סירבה להכיר בהכרזה ופנתה לאו"ם. תשובת האו"ם ב-2010 הייתה כי "המשפט הבין-לאומי אינו מכיל איסור על הצהרות עצמאות". הכרזת העצמאות של מדינת ישראל הכרזת העצמאות של ארצות הברית מדיה וקבצים בנושא הכרזת עצמאות בוויקישיתוף ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
ג'ק טיגרדן

וֶלדון ליאו "ג'ק" טיגרדן (באנגלית: Weldon Leo "Jack" Teagarden; ‏ 20 באוגוסט 1905 - 15 בינואר 1964) היה מוזיקאי ג'אז, נגן טרומבון משפיע בעידן הסווינג וזמר. כונה לעיתים "Big T". יליד טקסס, בן למשפחה מוזיקלית. גם אחיו צ'ארלי ונורמה היו מוזיקאים נודעים. הוא החל לנגן בבריטון בגיל עשר ועבר לטרומבון בגיל צעיר. את סגנון נגינתו פיתח בעצמו, ללא הנחיה מקצועית ולכן הגיע להמצאות ודרכים מקוריות להפקת צלילים. ב-1927 הגיע לניו יורק ועבד כנגן במספר תזמורות אך התפרסם במיוחד כזמר. לקראת סוף העשור ניגן עם מיטב המוזיקאים של אותה עת, בתזמורות של גלן מילר בהם החצוצרנים לואי ארמסטרונג וביקס ביידרבק, הכנר ג'ו ונוטי, נגן הקלרינט בני גודמן, הגיטריסט אדי קונדון ועוד.  במהלך השפל הגדול בארצות הברית, חתם טיגרדן חוזה עם תזמורתו של פול וייטמן עד 1938, דבר שהבטיח את מצבו הכלכלי, אך מנע ממנו להשתתף בהתפתחויות של אמצע שנות השלושים. לאחר מכן ניסה את מזלו בהקמת ביג בנד משלו, אך לא הצליח. ב-1946 הצטרף לארמסטרונג, שהוביל תזמורת בה ניגנו מובילי "ביג בנד" לשעבר, שנקראה ה-All Stars. הדואט שלו עם ארמסטרונג Rocking Chair זכה להצלחה רבה. ב-1951 פרש יחד עם ארל היינס מה-All Stars והוביל עמו הרכב שיצא למסעי הופעות בינלאומיים ארוכים. הוא נפטר בגפו בניו אורלינס מסיבוך של דלקת ריאות לפני שמלאו לו 60. מדיה וקבצים בנושא ג'ק טיגרדן בוויקישיתוף אתר האינטרנט הרשמי של ג'ק טיגרדן (באנגלית) ג'ק טיגרדן, במסד הנתונים הקולנועיים IMDb (באנגלית) ג'ק טיגרדן, באתר AllMusic (באנגלית) ג'ק טיגרדן, באתר MusicBrainz (באנגלית) ג'ק טיגרדן, באתר Discogs (באנגלית) ג'ק טיגרדן, באתר Genius סקוט יאנאו, ביוגרפיה ודיסקוגרפיה באתר Allmusic (באנגלית) ג'ק טיגרדן, באתר "Find a Grave" (באנגלית) ג'ק טיגרדן, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דלתא 4

דלתא 4 (באנגלית: Delta IV) הוא משגר לוויינים וחלליות שתוכנן על ידי בואינג חלק מסדרת הטילים דלתא. המשגרים נבנו כדי לשגר מטענים שונים למסלול סביב כדור הארץ (למסלול נמוך או למסלול מעבר למסלול גיאוסטציונרי) בתוכנית EELV של חיל האוויר האמריקני, שהייתה תוכנית שמטרתה הייתה הבטחת גישה של מטענים של ממשלת ארצות הברית לחלל בצורה זולה ובטוחה. דלתא 4 נבנה בעיקר עבור צורכי צבא ארצות הברית. למשגר דלתא 4 מספר גרסאות שמטרתן לספק מענה לגדלים ומשקלים שונים של מטען: בינוני, בינוני+ (4,2), בינוני+ (5,2), בינוני+ (5,4) וכבד. דלתא 4 משוגר משני כני שיגור שונים, SLC-37B בקייפ קנוורל ו-SLC-6 בבסיס חיל האוויר ונדנברג. השלב הראשון של דלתא 4 מונע באמצעות מנוע RS-68 (שלושה מנועים בגרסת ה"כבד"). החל משנת 2012 מנוצלת גרסה משופרת של מנוע. השלב השני והעליון כמעט זהה לזה שבדלתא 3, אך מכליו מוארכים או שקוטרם גדול יותר. השלב השני מונע במנוע RL10-B-2. בתהאם לגרסת משגר ניתן לנצל 2 או 4 מנועים בשלב השני. המשגר היה בניצול ב-5 גרסאות: Medium - ללא מאיצים. עם יכולת שיגור של 8,510 ק"ג למסלול לווייני נמוך ו-4,400 ק"ג למסלול מעבר למסלול גאוסטציונרי. M+ (4,2) - עם 2 מאיצים. עם יכולת שיגור של 12,000 ק"ג למסלול לווייני נמוך ו-6,390 ק"ג למסלול מעבר למסלול גאוסטציונרי. M+ (5,2) - עם 2 מאיצים. עם יכולת שיגור של 10,200 ק"ג למסלול לווייני נמוך ו-5,490 ק"ג למסלול מעבר למסלול גאוסטציונרי. M+ (5,4) - עם 4 מאיצים. עם יכולת שיגור של 12,820 ק"ג למסלול לווייני נמוך ו-7,300 ק"ג למסלול מעבר למסלול גאוסטציונרי. Heavy - עם 3 מנועים. עם יכולת שיגור של 25,980 ק"ג למסלול לווייני נמוך ו-14,220 ק"ג למסלול מעבר למסלול גאוסטציונרי. שימוש במשגר הופסק בשנת 2024 בעקבות שיגור ראשון של משגר מדגם "וולקן קנטאור". מדיה וקבצים בנושא דלתא 4 בוויקישיתוף דף דלתא 4 באתר ULA (באנגלית) דף דלתא 4 באתר בואינג (באנגלית) לוח שיגורים (באנגלית) תיאור מפורט רשימת שיגורים
ג'ובאני פזארו

גובאני פזארו (באיטלקית: Giovanni Pesaro; ‏ 1 בספטמבר 1589 - 30 בספטמבר 1659) היה הדוכס ה-103 של ונציה. פזארו כיהן כדוג'ה מאז בחירתו ב-8 באפריל 1658 ועד פטירתו. ג'ובאני פזארו נולד בוונציה לווטור פזארו (Vettor Pesaro) ולאלנה סורנצו (Elena Soranzo). פזארו זכה להצלחה בשירות לה סרניסימה ומונה מספר פעמים לתפקיד הקונסיליירי (היועץ האישי) של הדוג'ה, וכן כיהן כחבר בסנאט ונציה, ושירת את הרפובליקה בתפקיד שגריר בחצר האפיפיור. לאחר שסיים את כהונתו כשגריר מונה לתפקיד פרוקורטור. בשנת 1642 נטש פזארו כיתת חיילים עליה פיקד ונמלט מהאויב - מעשה שפגע בשמו. כמו כן הואשם פזארו מספר פעמים בשחיתות ובשימוש לרעה בסמכותו. לאחר מות אשתו, לוציה באבאריגו, בת למשפחת אצולה ונציאנית עשירה, נשא לאישה את עוזרת הבית שלו, שמוצאה ממשפחת עוני, ואחיה גורש מהרפובליקה בשל פשעיו. מעשה זה נחשב שערורייתי בחברה הגבוהה הוונציאנית. על אף שערוריות אלו הצליח פזארו לזכות בפופולריות רבה בקרב האצילים אולם בשל שחיתותו היה שנוא על פשוטי העם. בתקופת מלחמת כרתים במסגרתה נאבקה לה סרניסימה עם האימפריה העות'מאנית על השליטה באי כרתים, עמדה הרפובליקה על סף פשיטת רגל. פזארו נאם בפני המועצה הגדולה (Maggior Consiglio) של העיר ושכנע את האצילים להמשיך במלחמה ולא לוותר על האי כרתים. הוא אף הבטיח לתרום למאמץ המלחמתי 6,000 דוקטים מהונו האישי. מעשים אלו הובילו להחלטה להמשיך בלוחמה והעלו את קרנו של פזארו, ולכן, ב-29 במרץ 1658 עת נפטר הדוג'ה ברטוצ'ו ואליירו, היה פזארו המועמד המקובל על כולם לתפקיד הדוג'ה, ובבחירות שנערכו ב-8 באפריל 1658 נבחר בהצבעה הראשונה. גורם נוסף שהביא לבחירתו של פזארו היה היותו צעיר מהמועמדים האחרים, ועל כן הועדף עליהם (לאור הכהונות הקצרות של קודמיו והמלחמה הממושכת אשר פגעה בכלכלת העיר). עם בחירתו נאלץ פזארו להתמודד עם המלחמה מחד, ועם הכלכלה הקורסת של העיר מאידך. לחצים אלה הביאו לנפילתו למשכב זמן קצר לאחר בחירתו. כמו כן, בחירתו לא הביאה לו פופולריות, והוא נותר שנוא בקרב ההמונים. פזארו נפטר ממחלתו ב-30 בספטמבר 1659 ונקבר בטקס רב רושם. מדיה וקבצים בנושא ג'ובאני פזארו בוויקישיתוף
ישראל סביון

ישראל יעקב סביון (סאבו) (נולד ב-14 במרץ 1948) הוא פוליטיקאי ישראלי המכהן כחבר מועצת עיריית חיפה. כיהן כמנכ"ל עיריית חיפה, כראש סיעת העבודה במועצת עיריית חיפה וכממלא מקום וסגן-ראש העירייה. ישראל יעקב סביון נולד בממלכת רומניה ב־1941. ב-19 בדצמבר 1958 עלה לישראל ועבר לגור עם משפחתו במעברת קריית חיים שבחיפה. בנעוריו למד בקריית שמואל ועם הגיעו לגיל גיוס בשנת 1966 התגייס לצה"ל, שירת שבע שנים כקצין תחזוקה ביחידה קרבית, כשבמהלכם סיים את לימודיו לתואר ראשון באוניברסיטת חיפה בחוגים חינוך ומדעי המדינה. במהלך שירות המילואים שלו, הגיע סביון לדרגת רב-סרן. לאחר סיום שירותו הצבאי ב-1974 החל לנהל את המחלקה לאירועים בעיריית חיפה במשך כ-7 שנים. ב-1982 החל לכהן כעוזר ורל"ש ראש עיריית חיפה. ב-1991 מונה למנכ"ל עיריית חיפה כשהיה שותף בהקמת טיילת חוף דדו והשכונות רמת גולדה ורמות אשכול. כמו כן תמך בהפקת אירועי תרבות כתערוכת הפרחים, חגיגות הקיץ ולילות לבנים, פסטיבל הבלוז, הפולקלור והרוק הראשון בחיפה ואת הארחי פרחי טורה ברחוב הרצל. כמו כן כיהן כמ"מ מנכ"ל אתו"ס וכחבר בדירקטוריון החברה הכלכלית חיפה. בשנת 1995 הצטרף למגזר הפרטי כמנכ"ל הגרנד קניון בחיפה. בהמשך, מונה למנכ"ל הדודג' סנטר בנוף הגליל וכדירקטור ב"תשתיות נפט", בסאן דור, ב"דשנים" ובחברות ציבוריות נוספות. ב-1995 נבחר כמזכיר מחוז חיפה במפלגת העבודה. בבחירות למועצת עיריית חיפה ב-2003 נבחר כחבר המועצה. בבחירות ב ב-2008 התמודד לראשות עיריית חיפה מטעם מפלגת העבודה. סביון נבחר למועצה, כחלק מרשימת העבודה אשר זכתה ב-2 נציגים, מתוך 31. בבחירות ב־2013 התמודד למועצת העיר ברשימה עצמאית בשם "אוהבי חיפה" וזכה במנדט אחד. סביון החזיק בתיק החינוך והתרבות בעיריית חיפה בין השנים 2008 עד 2013 ואחראי לפיתוח תוכנית מל"ל (מינקות לבגרות) ומשנת 2012 עד 2018 כיהן כיו"ר דירקטוריון התיאטרון העירוני. בבחירות שנערכו בשנת 2018 התמודד סביון ברשימתו "אוהבי חיפה", לראשות העיר תוך שהוא מקבל את תמיכתה של מפלגת העבודה, אשר תמכה במקביל גם בעינת קליש-רותם. בבחירות אלה כשל סביון בבחירות לראשות ורשימתו לא עברה את אחוז החסימה. סביון, תושב חיפה, נשוי ואב לשניים. מדיה וקבצים בנושא ישראל סביון בוויקישיתוף ישראל סביון, ברשת החברתית פייסבוק ישראל סביון בקאמבק: "ה-70 של היום זה ה-60 של אתמול", באתר ניוז חיפה והקריות יו"ר הדירקטוריון - ישראל סביון, באתר www.ht1.co.il (ארכיון) בועז כהן, סביון: "בכירים בעבודה עשו לי דה לגיטימציה", באתר כלבו – חיפה והצפון, 2 בנובמבר 2018
פרס אובי

פרס אובי (באנגלית: Obie Award) הוא פרס התיאטרון של אוף ברודוויי ושל אוף אוף ברודוויי, המוענק מדי שנה בחסות העיתון "וילג' ווייס" למחזות, שחקנים ואנשי צוות. זהו פרס מקביל לפרס טוני, המוענק להפקות של ברודוויי. יוזם הפרס היה אדווין (אד) פאנצ'ר, המוציא לאור של העיתון "וילג' ווייס", שטיפל בצד הכספי והעסקי של הפרויקט. הפרס מוענק משנת 1956. בראשית דרכו, רק הפקות של אוף ברודוויי היו זכאיות להגיש מועמדות. החל משנת 1964, מתקבלות גם מועמדויות מטעם הפקות של אוף ברודוויי. למעט החריגים של פרס על מפעל חיים ופרס למחזה האמריקאי החדש הטוב ביותר, אין קטגוריות קבועות, ומרבית הזוכים מקבלים פרסים בקטגוריה ייחודית וחד-פעמית המוקדשת להם ולהופעתם (דוגמה לקטגוריה כזאת: גלן קלוז על הופעתה במחזה "חייו המיוחדים של אלברט נובס"). כפועל יוצא מכך ובניגוד למקובל בפרסים מסוג זה, אין הכרזה מוקדמת על מועמדים בכל קטגוריה, אלא הכרזה על הזוכים בלבד. פרסים שניתנו בעבר היו על משחק, בימוי, הפקה, עיצוב, ציון לשבח מיוחד ועל הצלחה מתמשכת. לא בכל קטגוריה מוענק פרס מדי שנה. "וילג' ווייס" מחלק מדי שנה גם מענקי אובי לקבוצות תיאטרון נבחרות, בסך כולל של 10,000 דולר. בנוסף, מחולק מדי שנה גם מענק על שם רוס ווטזסטון, הקרוי על שמו של עורך מדור התיאטרון של העיתון לשעבר, בסכום של 2,000 דולר, הניתן לתיאטראות המטפחים מחזות חדשים ומקוריים. מדיה וקבצים בנושא פרס אובי בוויקישיתוף אתר האינטרנט הרשמי של פרס אובי פרס אובי, ברשת החברתית פייסבוק פרס אובי, ברשת החברתית אקס (טוויטר) פרס אובי, ברשת החברתית אינסטגרם
אלכסיי פיודורוב

אלכסיי פיודורוב (ברוסית: Алексей Фёдоров ; נולד ב-27 בספטמבר 1972) הוא שחמטאי סובייטי-בלארוסי בעל דרגת רב-אמן. אלוף בלארוס בשנים 1993 ,1995 ,2005 ו-2008. נכון לינואר 2019, מדורג במקום החמישי בבלארוס לפי מד כושר. אלכסיי פיודורוב נולד במוהילב בתקופה בה הייתה חלק מברית המועצות. עד שנת 1992 ייצג את ברית המועצות ומשנת 1993 מייצג את בלארוס. השתתף בשבע אולימפיאדות לשחמט עם תוצאה ממוצעת של 54.3 אחוז (+22=32-16) (+ ניצחונות – הפסדים = תוצאות תיקו). פיודורוב השתתף באליפות העולם שארגנה פיד"ה בשנים 1999, 2000 ו-2002. בשנת 1999 הודח פיודורוב בסיבוב הרביעי ובשנים 2000 ו-2002 הודח בסיבוב הראשון. פיודורוב נחשב למומחה בתחום הפתיחות ובעיקר בגמביט המלך ובהגנה סיציליאנית בהסתעפות הדרקון ובהתקפת ולימורוביץ'. 1992 - אמן בינלאומי 1996 - רב אמן. השתתף בתחרות היוקרתית קורוס בשנת 2001, בתחרות ניצח גארי קספרוב. פיודורוב חלק מקום 10. סיים במקום ראשון משותף בתחרות איירופלוט בשנת 2003. סיים במקום הראשון, עם 9 נקודות מתוך 10 אפשריות בתחרות Parsvnath בשנת 2006. מדיה וקבצים בנושא אלכסיי פיודורוב בוויקישיתוף אלכסיי פיודורוב, באתר צ'סגיימס (באנגלית) אלכסיי פיודורוב, באתר פיד"ה (באנגלית) תוצאות של פיודורוב באולימפיאדות, באתר אולימפבייס (באנגלית) תוצאות תחרות קורוס בשנת 2001 (באנגלית) דווח על התחרות Parsvnath, באתר צ'סבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
חזית גל

בפיזיקה, חזית גל היא אוסף של נקודות שוות מופע (פאזה) בגל. עבור גל דו ממדי חזית הגל היא קו (לדוגמה עבור גלי ים, הקו לאורך פסגת הגל), ועבור גל תלת־ממדי (כמו גל קול באוויר) חזית הגל היא משטח דו־ממדי. דוגמאות לחזיתות גל: עבור גל מישורי, חזית הגל היא מישור. עבור גל כדורי, חזית הגל היא מעטפת כדורית. עבור גל בים הפתוח, חזית הגל היא קו ישר. עבור גל ים לאחר מעבר צר בין שני שוברי גלים, חזית הגל היא קשת (זהו ביטוי של תופעת העקיפה). מדיה וקבצים בנושא חזית גל בוויקישיתוף חזית גל, באתר אנציקלופדיה בריטניקה (באנגלית)
אדריאן ריילנט

אדריאן ריילנט (בהולנדית: Adriaan Reland או Reelant; בלטינית: Hadrianus Relandus, אדריאנוס רלאנדוס, במקורות בעברית נכתב גם אדריאן רלנד; ‏17 ביולי 1676 – 5 בפברואר 1718) היה מלומד הולנדי שעסק בקרטוגרפיה, מזרחנות ופילולוגיה. ריילנט נחשב לאחד האירופאים הראשונים שעסקו במזרחנות. ריילנט נולד בכפר דה רייפּ (אנ') במחוז צפון הולנד. אביו היה כומר פרוטסטנטי ואחיו היה עורך דין רב השפעה בעיר הארלם. תחילה למד באמסטרדם ואחר מכן עבר לאוניברסיטת אוטרכט, שבה היה פרופסור לשפות המזרח, ובכללן עברית. שלח ידו גם בשירה לשמהּ. ריילנט מת בגיל 41 כתוצאה ממחלת אבעבועות שחורות. כבר בגיל 11 החל ללמוד לטינית. מאוחר יותר, למד גם עברית, סורית, ערבית ושפות שמיות נוספות. ב-1699 החל ללמד באוניברסיטת הרדרווייק, וב-1701 נתמנה פרופסור לשפות המזרח באוניברסיטת אוטרכט. ומ-1713 לימד גם על העברים בעת העתיקה. ב-1705 פרסם את הספר De religione Mohammedica libri duo (״על דת מוחמד״), שהיה הספר האירופאי הראשון שתיאר את דת האסלאם בצורה מדעית. ב-1708 פרסם ספר בלטינית על המקדשים של היהודים בעת העתיקה, בשם Antiquitates sacrae veterum Hebraeorum. ב-1714 פרסם את ספרו Palaestina ex monumentis veteribus illustrata (״ארץ ישראל מתוארת על-פי התעודות הקדומות״), שהיה סקירה ממצה של ארץ ישראל בזמן המקרא על פי כתבים עתיקים, ובפרט נעזר בתלמוד. למרות עניינו הרב בגאוגרפיה, לא ידוע על מסע כלשהו שערך מחוץ להולנד. "רלנד, אדריאן", האנציקלופדיה העברית (כרך לא, עמ' 150), חברה להוצאת אנציקלופדיות, תשל"ט. מדיה וקבצים בנושא אדריאן ריילנט בוויקישיתוף מידע על אדריאן ריילנט בקטלוג הספרייה הלאומית ד"ר צור שלו, מבוא לספרו של רלנד, על חקר הגיאוגרפיה ההיסטורית של המקרא, 2007 Jan Nat, ביוגרפיה של ריילנט, באתר אוניברסיטת ליידן (באנגלית) מפות של רילאנד(הקישור אינו פעיל) ספרו על ארץ ישראל: חלק ראשון, חלק שני (1714) מפת ארץ ישראל מאת רילאנד, 1714, אוסף המפות ע"ש ערן לאור, הספרייה הלאומית זאב גלילי, חוקר ארץ ישראל שלא ביקר בפלסטינה, מתוך הבלוג "היגיון בשיגעון", 8 בנובמבר 2008 אדריאן ריילנט, באתר Discogs (באנגלית) Alastair Hamilton; Jan Loop, eds. (2021). The Orient in Utrecht: Adriaan Reland (1676-1718), Arabist, Cartographer, Antiquarian and Scholar of Comparative Religion (PDF) (באנגלית). Brill. doi:10.1163/9789004462175. ISBN 978-90-04-46217-5. JSTOR 10.1163/j.ctv1v7zb8g. ‏מהדורה מקוצרת, משנת 1708, באתר גוגל ספרים ‏מהדורה מלאה, כרך א', משנת 1708, באתר גוגל ספרים ערך זה הוא קצרמר בנושא הולנדים. אתם מוזמנים לתרום לוויקיפדיה ולהרחיב אותו.
מקלט הקופים הישראלי

מקלט הקופים הישראלי - מרכז הצלה וחינוך (נקרא בעבר פארק הקופים) הוא עמותה שהוקמה בשנת 1996 במטרה להציל ולשקם קופים במדינת ישראל. מקומו ביער בן שמן, ליד מושב גמזו וכפר דניאל. משנת 1996 הפעילה העמותה מקלט לקופים ביער בן שמן. המקלט משקם קופים לאחר שנערכו עליהם ניסויים מדעיים ורפואיים וכן קופים שהוברחו לישראל, גודלו בניגוד לחוק או נקלעו למצוקה. במקלט לומדים הקופים בהדרגה כיצד לחיות שוב בחברת קופים, יכולת החיונית לרווחתם הנפשית. המקלט מוכר כמתקן מוגן על פי חוק צער בעלי חיים ופועל בשיתוף פעולה עם המשרד להגנת הסביבה, רשות הטבע והגנים והשירותים הווטרינריים. בין השנים 2013-2015 קלטה העמותה 650 קופות שניצלו מ"חוות מזור" וקיבלו בית חם בשטח העמותה. קליטת הקופות נעשה בשיתוף פעולה ובתמיכת המשרד להגנת הסביבה. בדצמבר 2021 נענתה העמותה לבקשת רשות הטבע והגנים ולקחה אחריות על 1060 קופים שעדיין נותרו בחוות מזור על מנת לשפר ולהעשיר את חייהם עד שניתן יהיה להוציא את כולם ולהעבירם למקלט הקופים בבן שמן או למקלטים בעולם. מקלט הקופים הישראלי הוא מקלט הקופים היחיד בישראל ומהגדולים בעולם. העמותה מציעה סיורים לימודיים וחווייתיים לכל הגילאים בחלק קטן משטח המקלט, הפתוח לביקורים. מקוק ברברי בבון המצרים מקוק סרטנים לנגור למור קטה גונון לבן סנטר גונון ירוק למור חום מקוק שחור קולובוס אנגולי מקוק רזוס דורוקולי קפוצ'ין חום קוף סנאי מצוי מרמוסט מצוי מדיה וקבצים בנושא מקלט הקופים הישראלי בוויקישיתוף אתר האינטרנט הרשמי של מקלט הקופים הישראלי מסמכי קרן מקלט הקופים הישראלי באתר גיידסטאר, משרד המשפטים
סמואל ברוקנטל

הברון סמואל פון ברוקנטל (26 ביולי 1721, לשקירך – 1803, סיביו) היה משפטן ואיש מנהל גרמני, בן לקהילת הסקסונים הטרנסילבנים, שכיהן כמושל טרנסילבניה מטעם בית המלוכה הבסבורג, מ- 6 ביולי 1774 ועד 9 בינואר 1787. ברוקנטל החזיק בתואר ברון של האימפריה הרומית הקדושה והיה יועצה האישי של הקיסרית מריה תרזה. הברון נודע באותה עת, כאחד מאספני האומנות והמטבעות הגדולים ביותר באותה התקופה. על שמו נקראת כיום גימנסיה, בסמיכות לארמונו בסיביו, והיא בית הספר הגרמני הוותיק ביותר בשטחי רומניה של היום. הארמון שלו משמש בית למוזיאון הלאומי ברוקנטל הקרוא על שמו, המכיל את אוספיו והוא המוזיאון לאמנות הוותיק ביותר במרחב רומניה (משנת 1817). מדיה וקבצים בנושא סמואל ברוקנטל בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יורה (גשם)

היורה הוא הגשם הראשון שיורד בסתיו באזורי האקלים הים תיכוני. בישראל, בדרך כלל יורד היורה בחודשים אוקטובר או נובמבר. תופעת היורה ייחודית לאקלים ים-תיכוני, שרק בו אין גשמים במשך עונת הקיץ. באזורי האקלים הממוזג לא מפסיקים הגשמים לפרק זמן ממושך בשנה, ולכן לא מיוחסת שם חשיבות לגשם הראשון שמבשר את תחילת עונת גשמי הסתיו. היורה הוא גשם סמלי ביהדות והוא מבשר על בוא החורף - העונה הקרה והגשומה במזרח התיכון. ההגדרה המטאורולוגית ליורה בישראל היא הגשם הראשון היורד כתוצאה מהשפעת שקע ברומטרי (מסוג שקע חזיתי), לאחר עונת הקיץ (שנמשכת בדרך כלל בין החודשים יוני לספטמבר). במהלך הקיץ יכולים לרדת גשמים קלים כתוצאה מהתעמקות האפיק הפרסי שהיא מערכת שנוצרת כתוצאה משקע תרמי, ונוכחת באורח קבע בחודשי הקיץ. במהלך הסתיו עשויים לרדת גשמי זעף גם כתוצאה מפעילות של אפיק מים סוף, אשר גם היא מערכת תרמית, אולם בדרך כלל גשמים אלו לא יורדים בתפרוסת נרחבת. המילה "יורה" מוזכרת כבר בתנ"ך בספר דברים: ”וְנָתַתִּי מְטַר אַרְצְכֶם בְּעִתּוֹ, יוֹרֶה וּמַלְקוֹשׁ” (דברים יא יד). חז"ל בתלמוד בבלי, מסכת תענית, דף ו', עמוד א' נתנו שלושה פירושים למילה: "שמורה את הבריות להטיח גגותיהן ולהכניס פירותיהן ולעשות כל צורכיהן". כלומר, המילה 'יורה' משורש יר"ה = להורות, ללמד. כי היורה, הגשם הראשון, מלמד להתארגן לקראת החורף, לטייח את הגגות, לסתום את נקודות התורפה הרטובות שדרכם יטפטפו הגשמים לבית - התראה ראשונה לקראת החורף. "שמרוֶה את הארץ ומשקה עד התהום, שנאמר: ”תְּלָמֶיהָ רַוֵּה, נַחֵת גְּדוּדֶהָ; בִּרְבִיבִים תְּמֹגְגֶנָּה, צִמְחָהּ תְּבָרֵךְ” (תהלים סה יא). כלומר 'יורה' משורש רו"ה - שמרווה את התלמים המצפים למטר. "שהוא יורד בנחת ואינו יורד בזעף או אינו יורה אלא שמשיר את הפירות ומשטיף את הזרעים ומשטיף את האילנות". כלומר, יורה משורש יר"ה מלשון ”יָרֹה יִיָּרֶה” (שמות יט יג), כיריית חץ שאינו מחטיא את המטרה, כדברי רש"י (שם): "ההולך ביושר ואינו נוטה לכאן ולכאן". מלקוש, הגשם האחרון פטריכור אפיק רום אקלים ארץ ישראל מודלים לחיזוי מזג אוויר יוֹרֶה, באתר האקדמיה ללשון העברית, ‏28 בספטמבר 2014
נעדר (פירושונים)

האם התכוונתם ל... נעדר – אדם שמקום הימצאו אינו ידוע. נעדר (צבא) – חייל שבמהלך פעילות צבאית שבה השתתף נעלמו עקבותיו. נעדר (סרט) – סרט קולנוע משנת 1982 בכיכובם של ג'ק למון וסיסי ספייסק. נעדרים – סדרת טלוויזיה קנדית ששודרה בין השנים 2003–2006. הנעדרת – סרט משנת 2003 של רון הווארד. היעדרות (עבודה) – זמן שבו העובד אינו נמצא בעבודתו, אף שלפי שעות העבודה היה עליו להימצא בה. הנעדר – סדרת מתח בריטית תיק נעדר (פירושונים)
פאוק סלוניקי

האם התכוונתם ל... פאוק סלוניקי - אגודת ספורט יוונית פאוק סלוניקי (כדורגל) – מועדון כדורגל פאוק סלוניקי (כדורסל) – מועדון כדורסל
שיעורים

האם התכוונתם ל... שיעורים (רומן) – רומן מאת איאן מקיואן מידות, שיעורים ומשקלות בהלכה מרבה בשיעורים – כלל בהלכות שבת ויום טוב קובץ שיעורים – ספר למדני בן שני כרכים הכולל בעיקר את שיעוריו של רבי אלחנן וסרמן שיעורים בכימיה (ספר) – נובלה מאת בוני גרמוס שיעורים בכימיה (סדרת טלוויזיה) – מיני סדרת טלוויזיה שפותחה על ידי לי אייזנברג, על בסיס הספר באותו השם מאת בוני גרמוס שיעורים בפרסית – סרט עלילתי של הבמאי האמריקאי-אוקראיני ודים פרלמן שיעורי בית – פעילויות, מטלות או משימות המוטלות על תלמידים על ידי מוריהם שיעור (פירושונים)
מו ויליאמס

מוריס "מו" ויליאמס (באנגלית: Maurice "Mo" Williams; נולד ב-19 בדצמבר 1982 בג'קסון, מיסיסיפי) הוא כדורסלן עבר אמריקאי, אשר שיחק בליגת ה-NBA בין השנים 2003–2017. פרק זה לוקה בחסר. אנא תרמו לוויקיפדיה והשלימו אותו. ויליאמס נבחר על ידי יוטה ג'אז במקום ה-47 בדראפט 2003, אך כבר לאחר עונת הרוקי שלו, בה קלע 5 נקודות ומסר 1.3 אסיסטים בממוצע למשחק, עבר למילווקי באקס, במדיה רק השתפר מעונה לעונה כשהוא מעמיד ממוצעים של 10.2 נקודות, 6.1 אסיסטים ו-3.1 ריבאונדים בעונתו הראשונה בקבוצה ו-17.2 נקודות, 6.3 אסיסטים ו-3.5 ריבאונדים בעונת 2007/2008, שגם הייתה האחרונה שלו במדי הבאקס. ב-13 באוגוסט 2008 ויליאמס הועבר בעסקה לקליבלנד קאבלירס ופתח בחמישייה בכל משחקיה בעונת 2008/2009. ב-11 בפברואר 2009 הוא קלע שיא קריירה (באותה עת) של 44 נקודות נגד פיניקס סאנס, ואילו יום קודם לכן הוזמן להחליף את כריס בוש במשחק האולסטאר, בו קלע 12 נקודות, מסר 5 אסיסטים והוריד 2 ריבאונדים ב-16.4 דקות משחק במדי המזרח שהפסידה במשחק. ויליאמס הוביל את קליבלנד למאזן 66-16 בעונה הסדירה, כולל מאזן 39-2 במשחקי הבית. בפלייאוף, קליבלנד הגיעה עד לגמר המזרח, בו התמודדה נגד אורלנדו מג'יק. כבר במשחק הראשון בסדרה ויליאמס קלע סל משלושת רבעי מגרש בשנייה האחרונה של המחצית הראשונה. עם זאת קליבלנד הפסידה במשחק זה 107-106, כשויליאמס מחמיץ זריקת "קאץ'-אנד-שוט" בשנייה האחרונה. קליבלנד הפסידה בסדרה 4-2 והודחה מהפלייאוף. ב-24 בפברואר 2011 הועבר ויליאמס ללוס אנג'לס קליפרס ביחד עם ג'מאריו מון בתמורה לבארון דייוויס. ביוני 2012 הועבר ליוטה ג'אז. באוגוסט 2013 הועבר לפורטלנד טרייל בלייזרס, וביולי 2014 חתם בקבוצת מינסוטה טימברוולבס. ב-13 בינואר 2015, קלע ויליאמס 52 נקודות במשחק כדורסל ורשם רשם שיא עונתי ושיא חדש בקריירה שלו וכן שיא היסטורי למועדון. בהמשך 2015 חזר לשחק במדי קליבלנד קאבלירס, ובמדיה זכה באליפות ה-NBA לשנת 2016. בינואר 2017 הועבר ויליאמס בטרייד יחד עם מייק דאניליבי הבן ובחירת דראפט עתידית לאטלנטה הוקס תמורת קייל קורבר. בהמשך הועבר לדנבר נאגטס, ונופה מהקבוצה מיד לאחר הגיעו אליה. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא מו ויליאמס בוויקישיתוף מו ויליאמס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל באתר ה-NBA 52 נק' לוויליאמס, הופעה חלשה לבראיינט, באתר ynet, 14 בינואר 2015
יורה (גאולוגיה)

יוּרָה (Jurassic) היא תור בעידן המזוזואיקון. תור זה החל לפני כ-199.6 מיליון שנים והסתיים לפני כ-145.5 מיליון שנים. היורה מחולקת לתקופות משנה: ליאס הקדומה, דוגר התיכונה ומלם המאוחרת. תור היורה בא אחרי הטריאס ואחריו בא הקרטיקון. בארץ ישראל נמצאו מחשופים מתקופה זו בהר החרמון, במכתש רמון ובתצורת מאליח בברג' אל-מלח בצפון-מזרח השומרון. תור זה התפרסם במיוחד מסדרת הסרטים "פארק היורה", אשר קרוי על שם תקופה זו וכמה דינוזאורים הנראים בסדרה (כמו הדילופוזאורוס, הסטגוזאורוס, הברכיוזאורוס והאפטוזאורוס) השתייכו לתור זה. עם זאת הרבה מהדינוזאורים הנראים בסדרה היו שייכים לתור הקרטיקון העוקב, כמו הטירנוזאורוס רקס, או אף לטריאס, כמו הפרוקומפסוגנתוס. הסדרה "עולם היורה: מחנה הקרטיקון" מכונה על שם הגיל הבא, בו רבים מהדינוזאורים שבפארק. שכבות מתור זה נחקרו לראשונה ברכס הרי היורה המצוי בשטחן של צרפת ושווייץ. הרכס היה מוקד למחקר גאולוגי ענף שנערך במאות ה-18 וה-19. חוקר הטבע הגרמני אלכסנדר פון הומבולדט, שחקר את תצורות אבן הגיר העשירות במאובנים, כינה אותן בשנת 1799 "גיר היורה" (בגרמנית: Jura Kalkstein). כינוי זה היווה בסיס לשמו של תור היורה (בצרפתית: Jurassique) בעידן המזוזואיקון בו נוצרו אותם סלעים, כפי שהגדיר אותו המדען הצרפתי אלכסנדר ברוניאר (Alexander Brongniart,‏ 1770–1847) בשנת 1829. בתור היורה הגיעו הדינוזאורים לשיאם, וביבשה שלטו הזאורופודים הענקיים שהגיעו לאורך של למעלה מ-20 מטר ומשקל של עשרות טונות. תור זה התאפיין באקלים לח יחסית וריבוי של יערות גדולים שסיפקו מזון לזאורופודים. הם כללו בעיקר צמחים כמו שרכאים ענקיים, ציקסאים וסקווים ולא צמחים בעלי פרחים שהופיעו רק מתקופת הקרטיקון. בימים שלטו איכתיוזאורים ופלזיוזאורים ענקיים כמו הליופלרודון ובשמים התעופפו פטרוזאורים ובהמשך גם דינוזאורים מנוצים ואף עופות קדומים כמו הארכאופטריקס. יצורים נוספים היו זוחלים דמויי יונקים וגם היונקים הראשונים כמו הקסטרוקאודה. אפטוזאורוס (Apatosaurus) דיפלודוקוס (Diplodocus) אלוזאורוס (Allosaurus) קומפסוגנתוס (Compsognathus) סטגוזאורוס (Stegosaurus) מגלוזאורוס (Megalosaurus) אפידקסיפטריקס (Epidexipteryx) ארכאופטריקס (Archaeopteryx) טורווזאורוס (Torvosaurus) ברכיוזאורוס (Brachiosaurus) ג'ירפטיטאן (Giraffatitan) צרטוזאורוס (Ceratosaurus) אפטוזאורוס סטגוזאורוס אלוזאורוס אפידקסיפטריקס דיפלודוקוס ארכאופטריקס רודף אחרי קומפסוגנתוס סימולסטיס דוריגנתוס לוח הזמנים הגאולוגי The Geology of Central Europe, T. McCann (Editor), Volume 1 – Precambrian and Palaeozoic, The Geological Society, 2008, ISBN 978-1-86239-245-8 The Geology of Central Europe, T. McCann (Editor), Volume 2 – Mesozoic and Cenozoic, The Geological Society, 2008, ISBN 978-1-86239-264-9 מדיה וקבצים בנושא יורה בוויקישיתוף מצגת של מכון ויצמן על הגאולוגיה של ישראל יורה, באתר אנציקלופדיה בריטניקה (באנגלית) הרי היורה בבריטניקה המקוונת The Geology of Central Europe, כרך 2, עמ' 823